DELIMITAČNÝ PROTOKOL

Odovzdávajúci:	Ministerstvo školstva SR
	Stromová 1, 813 30 Bratislava
	Zastúpené:
	Martinom Froncom, ministrom

Preberajúci:	Ministerstvo dopravy, pôšt a telekomunikácií SR
	Námestie Slobody 6, 815 05 Bratislava
	Zastúpené:
	Pavlom Prokopovičom, ministrom

	Delimitácia sa vykonáva na základe bodu B.4 uznesenia vlády Slovenskej republiky č. 1287 zo dňa 4. decembra 2002 v súvislosti s prechodom kompetencií v oblasti informatiky a č. 209/2003 z 19.marca 2003 a s tým spojeným prechodom majetku štátu a zamestnancov z Ministerstva školstva SR na Ministerstvo dopravy, pôšt a telekomunikácií SR s účinnosťou  od 1. mája 2003. Predmetom delimitácie je aj rozpočet bežných výdavkov a úlohy.

1.	Delimitácia rozpočtu 

	Z rozpočtu kapitoly Ministerstva školstva SR na rok 2003 sa prevádzajú do rozpočtu Ministerstva dopravy, pôšt a telekomunikácií SR (Príloha č. 1A):

•	Počet zamestnancov		                 6
•	Bežné výdavky			1 490 tis. Sk
v tom: mzdy, služobné príjmy a ostatné osobné vyrovnania, 	   775 tis. SK
                poistné a príspevok zamestnávateľa do poisťovní a NÚP	   292 tis. Sk
             tovary a ďalšie služby (630)                                                     	423 tis. Sk

2.	Delimitácia zamestnancov

Z Ministerstva školstva SR na Ministerstvo dopravy, pôšt a telekomunikácií SR sú delimitovaní a trvale preložení od 1. 5. 2003 nasledujúci zamestnanci v štátnej službe:

Meno a priezvisko	Pracovné zaradenie	Funkcia	
Tibor Papp, PhD.	prípravná štátna služba	štátny radca	
Ing. Katarína Mandíková	dočasná štátna služba	hlavný radca	
Ing. Valentína Michálková	prípravná štátna služba	hlavný radca	
Ing. Peter Bíro	prípravná štátna služba	hlavný radca	
Ing. Branislav Zumrík	prípravná štátna služba	hlavný radca	
Ing. Mária Krútelová/ t. č. na ďalšej materskej dovolenke	dočasná štátna služba	samostatný radca	
Mgr. Monika Machovičová	dočasná štátna služba/ počas MD 	samostatný radca	
Prehľad o mzdových náležitostiach delimitovaných zamestnancov je v Prílohe č.2

V rámci delimitácie odovzdávajúci poskytne preberajúcemu nasledujúce doklady o uvedených zamestnancoch :

1.	Osobné spisy obsahujúce osobné, pracovno-právne a platové náležitosti zamestnancov  
2.	Prehľad o zostatku dovoleniek zamestnancov ku dňu delimitácie (Príloha č.2A)
3.	Prehľad o zrážkach zo mzdy zamestnancov ku dňu delimitácie
4.	Mzdové listy zamestnancov za obdobie od 1. 1. 2003 do 30. 4. 2003

3.	Delimitácia majetku

	Odovzdávajúci a preberajúci sa dohodli na bezodplatnom prevode správy hnuteľného majetku štátu v celkovej hodnote 396 767, 70 Sk. Špecifikácia delimitovaného majetku je uvedená v Prílohe č. 3A.  Zmluva o bezodplatnom prevode správy majetku štátu uzatvorenej medzi odovzdávajúcim a preberajúcim a je Prílohou č. 3 delimitačného protokolu.

4.	Delimitácia úloh

	Ministerstvo dopravy, pôšt a telekomunikácií SR preberá od Ministerstva školstva SR do svojej pôsobnosti plnenie úloh, ktoré sú špecifikované na osobitnom zozname, ktorý tvorí prílohu č. 4 delimitačného protokolu. Zoznam prenášaných dokumentov, literatúry a agendy Ministerstvo dopravy, pôšt a telekomunikácií tvorí Prílohu č.5.

Bratislava apríl 2003

Ministerstvo školstva SR                              Ministerstvo dopravy, pôšt a telekomunikácií SR
     Martin Fronc                                                                Pavol Prokopovič
        minister                                                                             minister